
Denominatio  et  definitio  morbi* 


Haemoptysis  (a  graeco  verbo  al/xa,  sanguis,  spuo) ; 
haemoptismus,  haemoptoe,  emptoe,  emtosis,  sputum  cruen¬ 
tum,  sanguinis  sputum ,  cruenta  exspuitio  ,  ejectio  sangui¬ 
nis  e  pulmonibus,  pneumonorrhagia  Frankiij  Gallis  he- 
moptysie ,  cracher  de  sang ,  flnx  sariguin  des  poimions ; 
Italis  sputo  di  sanguine )  Anglis  spitting  of  Bloodj  Ger¬ 
manis  3$  1  u t u ft e n'/  53Iutfpuden/53lutauSn>urf/  53 ( u t- 
f  p  e  t)  e  rt/  2  u  n  q  e  n  6  ( u  t  u  n  g ;  Hungaris  ver  kopes ,  i?er  pdkes. 

Ad  eundem  morbum  designandum  variis  nominibus 
utebantur,  inprimis  ad  ejus  originem  respicientes;  hinc 
Aretaeus  sanguinem  a  pectore  et  visceribus  ibi  locatis, 
pulmonibus  imprimis  et  aspera  arteria  provenientem,  &va- 
ycsoyijv  adpellat ;  si  autem  a  capite,  palato,  faucibusque  pro¬ 
diret  ,  simpliciter  nrvaiv  vel  ai^oppdyiav  nominat ;  et  Tral¬ 
lianus  ad  significandum  eundem  effectum ,  eodem  quoque 
nomine  utitur.  Secundum  Aurelianum  Celsus  speciem 
haemoptyseos  triplicem  considerat.  Primam  speciem  a  va¬ 
sis  ruptis  per  vim  quandam  illatam  vocat  prj&iv  et  pyypo- 
ydapov,  sive  hiatum  rupti  vasis.  Alteram,  ubi  erosio  per 
acrimoniam  humorum  per  vasa  ducendorum  fit,  nominat 
SidfipoDGiv.  Tertium  tandem  speciem,  ubi  sanguis  per  ulti¬ 
ma  vasorum  orificia  dilatata  exit,  avaGTojx&Giv  appellat  Nos 
illo  nomine  morbum  significamus,  ubi  sanguis  sincerus, 
plerumque  fluidus,  spumosus,  floridusque,  sed  et  alterius 
prorsus  conditionis ,  e  larynge ,  aut  fistula  spirituali ,  ma¬ 
xime  vero  ex  ipsis  pulmonibus,  aliquando  sub  tussi  vehe¬ 
menti,  sensuque  pectoris  oppressivo,  aut  dolorifico,  mox 
vero  sub  tussicula  vix  conspicua ,  aut  saltem  screando , 
cum  titillationis  aut  ardoris  sensu ,  modo  sub  exspiratione 
quidquam  validiori  per  os  evacuatur. 

Ilypotyposis. 

Praecedere  solent  morbo  gravi ,  nisi  pneumonorrhagia 
a  violentiis  externis  orta  fuerit,  prodroma  quaedam,  reli¬ 
quis  haemorrhagiis  communia:  somnus  inquietus,  insom¬ 
niis  terrificis  interruptus,  levis  horror,  facies  nunc  rubens, 
turgens,  calens,  nunc  pallens  cum  labiis  pallidis  tremen¬ 
tibus  motibus  citissime  alternantibus,  kephalaea,  lassitu¬ 
do,  extremitatum  frigus;  cardiopalmus ,  respiri a  molesta, 
praecipue  sub  motu  aut  post  pastum ,  sensus  plenitudinis 
et  ardoris  in  pectore;  perceptio  tensionis  et  pulsationis  in 
praecordiis;  dolores  sub  sterno,  ad  dorsum,  scapulas,  in 
pectoris  profundo,  tussis  sicca,  praecipue- matutina ,  qua 
excreatur  materia  saporis  salsi,  amari  aut  dulcis;  odor 
qualem  recens  caro  mactata  spargit  per  fauces  ascendit , 
raucedo ,  siccitas  faucium,  titillatio  laryngis ;  pulsus  nunc 
plenus,  nunc  contractus,  durus ,  irregularis ,  suppressus, 
varians ;  urinae  copiosae ,  pallidae ,  tormina ,  alvus  laxa , 
obstructa. 

Sive  haec  symptomata  praecedant,  sive  emaneant, 
sequitur  dein  motus  quasi  undosus  in  imo  pectore  et  in  ar¬ 
teria  aspera,  aeger  percipit  strepitum,  qui  per  aerem  san¬ 
guine  remixtum,  et  sub  in-  et  exspiratione  motum  exci¬ 
tatur  ;  titillatio ;  per  tractum  tracheae  ad  fauces  usque  ex¬ 
tensa,  diram,  tussiendi -necessitatem  imponit,  cui,  si  re¬ 
sistant  constantius  aegroti,  aut  exiguis  conatibus  satisfa¬ 
cere  conentur,  praeeunte  ingrato  ad  tracheam  sibilo,  dys¬ 
pnoea  augetur;  tussis  magis  vehemens  dolensque,  quam 
demum  post  majorem  aeris  inspirationem ,  totiusque  pec¬ 
toris  convuisivain  succussionem,  sequitur  ejectio  cruoris 
floridi ,  spumosi,  puri  vel  muco,  particulis  coagulatis, 
vasculis  minimis  remixti ,  quantitatis  admodum  variae,  ita, 
ut  altu  duo  aut  tria  sputa,  alter  plures  libras  sanguinis 
ejiciat.  Si  multus  sanguis  et  cum  impetu  magno  bronchia 
inundat,  summa  respirationi  obstacula  ponit,  anxietatem 
cum  suffocationis  metu  inducit;  sub  his  rerum  circumstan- 

tiis  musculi  ad  exspirationem  contribuentes  convulsive 
contrahuntur,  pulmones  in  omni  ambitu  conprimuntur,  san¬ 
guis  in  bronchiis  collectus  propellitur  in  arteriam  asperam, 
in  fauces,  et  per  ostia  oris  et  rarium  torrentis  adinstar 
praecipitatur.  Nonnumquam  titillatio,  quam  sanguis  in 
membranam  faucium  et  pharyngis  exserit,  vomitum  produ¬ 
cit,  quo  contenta  ventriculi  cum  latice  cruento,  e  trachea 
proveniente  miscentur. 

Quandoque  aegri  sub  majori  sanguinis  jactura,  animi 
deliquium  patiuntur  et  convelluntur,  aut  omnia  fere  signa 
asphyxiae  praebent.  Nec  desunt  exempla  illorum  imprimis, 
qui  profundo  somno  sepulti  vel  debiles ,  ac  supino  in  situ 
collocati,  majori  quantitate  sanguinis,  tracheam,  quam 
larynx  transmittat,  irruentis  ab  unda  suffocati  perierint. 
Ex  ipso  animi  deliquio  hocce  profluvium  hinc  inde  sistitur, 
sub  quo  sanguinis  cursum  compesci,  peritissimos  artis  me¬ 
dicae  viros  non  latet. 

Divisio. 

Auctores  vario  modo  et  diverso  sub  respectu  haemo- 
Ptoern  dividebant  in  idiopaticam  et  symptomaticam.  Ad  idio- 
paticam  referebant  eam ,  quae  a  sola  plethora ,  alia  a  vio¬ 
lentia  cavo  pectoris  extus  adhibita,  producta;  alia,  quae 
ab  intenso  musculorum  motu ,  praesertim  si  vitiosa  thora¬ 
cis  vel  pulmonum  structura  huic  morbo  favet,  sic  haemo- 
ptoes  phthisicorum,  quae  post  diuturnam  et  continuam  tus¬ 
sim  oritur.  Haemoptysis  porro  a  tuberculis  vel  induratio- 
nibus  pulmonum;  item  vicaria,  haemorrhagiis  alibi  sup¬ 
pressis  ;  haemoptysis  a  dispositione  catarrhali ,  tussi  lon¬ 
ge  protracta.  Ad  symptomaticas  vero ,  quae  quamquam 
sedem  fixam  in  pectore  habent,  a  causis  tamen  remotio¬ 
ribus  a  thorace  exagitantur,  sequentes  species  adnume- 
rantur:  ea,  quae  cum  exanthematibus  cutaneis  conjuncta 
est,  atque  ab  horum  efflorescentia,  vel  difficulter  erum¬ 
pente,  vel  turbata  vel  justis  de  causis  retrograda,  pro- 

creatur.  Nisi  ex  visceris,  in  quo  erumpit  nobilitate,  aut 
ex  cavitatis  exitum  difficilem  permittentis  fabrica  ejusdem 
periculum  pateret,  dubitandum  omnino  esset ,  num  criticis 
evacuationibus  adnumeranda  sit,  nec  ne,  haemoptysis, 
quae  morbos  putridos  cum  sanguinis  resolutione  stipatos, 
ut  scorbutum ,  febrim  petechialem  comitatur.  Haemoptysis 
quoque  habetur  cum  cachexia  corporis  et  hydrothorace  in¬ 
cedens.  Praeterea  in  eam  ab  avaGTOfioai,  dictTrijdTjsi,  Siaj3paj- 

Siavpdsv ,  pe£u,  irapaXtei  etc.  dividebant.  Aliam,  quae 
Macbridio  maxime  arridet,  divisionem  commemorat  de 
Mezza ,  qua  morbus  in  habitualem,  periodicum,  acciden¬ 
talem  et  traumaticum  dividitur.  Ceterum  omnes  nunc  me¬ 
moratae  species  pathologicis  subtilitatibus  inhaerent. 

Maxime  vero  curationi  haemoptyseos  divisio  arridet 
in  activam ,  passivam ,  quatenus  actiones  vitales  plus  mi- 
nusve  vigent ,  et  spasticam. 

Haemoptysis  activa , 

quae  cum  majori  vi  vitali  adeoque  febri  intensione,  in¬ 
flammatoria,  symptomatica  conjuncta  est,  ab  intensiori  sy¬ 
stematis  vasorum  actione ,  imprimis  a  4venarum  pulmona¬ 
lium  oscillatione  increscente  dependet.  Itaque  natura  hic 
efficaciter  opitulatur,  dum  sanguinem  alio  colatorio  desti¬ 
natum  per  hanc  viam  educere  adnititur;  haec  species  aeta¬ 
te  juvenili  maxime  solennis ,  ortum  plerumque  ducens  e 
causis  peripneumonium  excitantibus ,  non  ardue  ex  con¬ 
stitutione  corporis,  momentis  occasionalibus  et  symptoma¬ 
tibus  activis  dignoscitur. 

Haemoptysis  passiva 

*-  * 

aut  nulla  aut  minus  notabili  febri  est  stipata ,  absque  san¬ 
guinis  impetu  ad  pulmones ,  ideoque  nec  cum  tanta  anxie¬ 
tate,  indice  turbatae  circulationis,  nec  cum  respiratione 
adeo  difficili  copulata  est.  Causa  hujus  in  ipsa  mixtione 
sanguinis  vitiosa  per  resolutionem  diluta,  atque  vasis  sub- 


..  * 


v 


7 


tillssimis  penetrabili,  jure  est  quaerenda.  Adsunt  exem¬ 
pla  in  scorbuto ,  febri  putrida ,  gangraena  pulmonum  etc. 
Laxitas  vasorum  vel  ab  orgasmo ,  qui  a  causis  mechanicis 
excitatur,  vel  a  diaetae  vitiis,  in  temperatura  et  tenuita¬ 
te  assumendorum  peccantis,  producitur.  Etsi  diametro  va¬ 
sorum  serosorum  in  osculis  propter  laxitatem  tunicarum  di¬ 
latata,  transitus  humoribus  facillime  conceditur,  qui  per 
integra  vasa  et  satis  firma  nunquam  penetrare  potuissent. 
Sin  autem  quod  in  phthisi  purulenta  saepe  saepius  contin¬ 
gere  solet,  vas  prorsus  destruatur,  sanguis  in  eo  conten- 
fus  facillime  effunditur.  Causae  occasionales  hanc  speciem 
dilucitabunt. 

Haemoptysis  spastica . 

Omnium  frequentissima ,  fundata  in  magna  sensibili- 
tate  et  irritabilitate  et  in  universo  corpore,  et  in  pulmoni¬ 
bus,  radicatur  in  dispositione  peculiari.  Notandum,  ha*c 
haemoptyfceos  speciem  non  causis  indigere  propriis  exci¬ 
tantibus,  cum  experientia  constat,  nullis  agentibus,  per 
proprium  pulmonum  sensibilitatem  adaucta ,  oriri. 

Differentia  a  morbis  analogis. 

Plures  morbi  dantur ,  in  quibus  sanguis ,  aut  saltem 
sanguini  similis  humor  per  oris*cavum  evacuatur,  qui  igi¬ 
tur  pro  haemoptysi  facile  haberi  possunt;  quare  liceat  quos¬ 
dam  characteres  horum  morborum  essentiales  adducere, 
ne  cum  morbo  supra  descripto  confundatur,  atque  ad  inep¬ 
tam,  imo  periculosam  seducat  therapiam. 

Profluvia  cruenta  summe  analoga  sunt  sequentia : 

1)  Stomatorrhagia.  Sub  investigatione  severiori  par¬ 
tium  diversarum  hujus  cavi  facile  detegitur  locus,  unde 
sanguis  provenit,  si  os  prius  eluitur;  sanguis  ipse  est  mu 
cosus,  coloris  atri,  dissolutus,  quantitas  parva,  sensus 
laesionis  per  masticationem  et  deglutitionem ,  respiratio  li¬ 
bera  sine  tussi  et  screatu ,joccurrere  potest  in  omni  aetate ; 

saepissime  aderunt  morbi  ,  qui  rationem  hujus  haemorrha¬ 
giae  sufficientem  continent,  uti  scorbutus,  salivatio  mer- 
curialis  ,  haemorrliagia  petechialis  Werlhofii. 

2)  Epistaxis  seu  Choanorrhagia.  Sanguis  in  cavum  na¬ 
rium  exhalatus  fluit,  si  majori  quantitate  excernitur,  fere 
eodem  tempore  per  ostia  narium  anteriora  et  posteriora  , 
ita,  ut  de  ejus  scaturigine  nullum  dubium  superesse  pos¬ 
sit;  si  autem  minori  copia  exsudatur,  tum  tantum  per  choa¬ 
nas  narium  posteriores  sanguis  coloris  brunei  effluit,  con¬ 
gelatus  ob  longiorem  moram  in  velo  pendulo ;  fere  semper 
observantur  in  materiis  hoc  tempore  emunctis  striae  aut 
maculae  sanguineae.  Desunt  difficultas  respirii,  dolores 
prementes  in  pectore,’  adsunt  contra  symptomata  .enke- 
plialo  -  symphoroseos. 

3)  Ejectio  muci  bronchialis ,  quoad  colorem  ad  illum 
sanguinis  accedentis.  Etenim  nonnunquam  observare  licet 
in  senibus,  glandulas  bronchiales  valde  tumentes,  mucum 
uberiorem  brunei  aut  atri  fere  coloris  fundere;  per  acci¬ 
dens  non  raro  mutatio  morbosa  muci  inducitur,  dum  sub¬ 
stantiae  colorantes  listulam  aeream  intrant :  ita  niger  ob¬ 
servatur  in  individuis,  diutius  in  cubilibus,  fumo  repletis, 
morantibus,  ruber  vero  inspirata  pulvere  laterum.  Desunt 
symptomata  haemoptysim  praecedentia  aut  eam  comitan¬ 
tia,  praeterea  si  iste  mucus  in  aqua  solvitur,  haec  non 
rubro  sed  potius  griseo  et  nigricante  colore  tingitur. 

4)  Gastrorrhagia ,  vomitus  cruentus,  haematemesis. 
Maximi  momenti  est  discrimen ,  quod  in  pneumonorrhagia 
eruor  tussi ,  hic  vero  vomitu  magna  plerumque  quantitate 
rejiciatur,  nunc  merus,  nunc  aliis  heterogeneis  materiis , 
reliquiis  ciborum,  muco,  bile,  acidis,  membranulis  aliisve 
concrementis  remixtus,  non  spumosus,  coloris  ut  pluri¬ 
mum  ex  atro  rubri,  frequenter  in  grumos  coagulatus.  Sym¬ 
ptomata  praecursoria  et  comitantia  sunt:  anxietas  praecor¬ 
diorum,  ponderis,  pressionis,  plenitudinis  molestae  sen¬ 
sus;  dolor  urens,  torquens,  tensio  intolerabilis  hypochon¬ 
driorum,  digestio  laesa .  palpitatio  cordis,  pulsus  irregu- 

laris,  vertigo,  susurrus  aurum,  sudores  frigidi ,  leipothy- 
miae,  quae  singula  rejecto  cruore  remittunt. 

Individua  eidem  subjiciuntur  sexus  sequioris ,  praeci¬ 
pue  intra  annum  30— 35 ;  rarius  sexus  oppositi,  rarissime 
infantes  et  senes  decrepiti  5  praeterea  subjecta  habitu  ca¬ 
chectico,  sive  sensili,  sive  atrabilari  temperamento,  liuic- 

que  respondente,  peculiari  individui  organismi  constitutio¬ 
ne  donata. 

Aetiologia. 

Cum  bi eviter  exposuissemus,  quid  sit  haemoptysis, 
jam  de  ejus  causis  agendum  censemus.  Distinguimus  duce 
Gaubio  inter  proximam  et  remotam.  Proxima  causa  inte¬ 
grum  morbum  constituit,  est  morbus  ipse,  vel  ut  alii  di¬ 
cunt  morbi  natura. 

▼ 

Causa  remota , 

duplicis  vero  est  generis  vel  praedisponens  (xporjyovjiivrj') 
vel  occasionalis  (-ponarapriTini))  •  per  illam  proclive  reddi¬ 
tur  corpus  humanum  ad  morbum  quemdam,  per  hanc  si  illi 
supervenit  morbus  ipse  corpori  inducitur.  Utriusque  con¬ 
cursum  ad  morbum  provocandum  requiri  veteres  et  recen- 
tiores  docent  pathologi  celebres,  quod  tamen  etiam  suas 
exceptiones  habet.  Nam  saepe  e  sola  causa  occasionali 
existit  morbus,  videmus  omnes  res,  quae  jure  ab  illustris¬ 
simo  Roschlaub  noxiae  penetrantes  adpellantur,  iniis, 
quibus  nequaquam  morbosa  est  dispositio  morbum  gignere. 

Causa  proxima . 

Quod  ad  causas  proximas  multorum  morborum  spec¬ 
tat,  lugendum  sane  est,  eas  ignotas  saepe  esse  medicis. 
Cuique  inoibo  \  el  mixtionis  vel  structurae  corporis  vtd 
utriusque  vitium  subesse  constat,  quare  cum  mixtio  par¬ 
tium  corporis  humani  haud  perspecta  medicis  sit,  proxi¬ 
mam  causam  eorum  tantummodo  morborum,  qui  in  struc¬ 
turae  corporis  vitio  consistunt,  inteljigunt  ipsi.  Consistit 

auteEi  morbus  haemoptoicus  in  structurae  corporis  vitio, 
proximam  ergo  ejus  causam  non  ignoramus ,  sed  eandem 
in  vasorum  sanguiferorum  laesione  quaerendam  esse  posse 
causam  haemoptyseos  proximam,  vel  rupturam,  vel  ero¬ 
sionem  ,  vel  dilatationem  vasorum  pulmonalium ,  et  signa 
unicuique  propria  scitu  necessaria  esse  medici  docuerunt. 
At  cum  ex  hac  exposita  differentia  haemoptyseos  medendi 
ipsi  methodus  haud  quaquam  pendeat ,  tantam  vim ,  quan¬ 
tam  alii  medici  inesse  credunt,  equidem  ipsi  concedere  ne¬ 
queo.  Accedit  quod  signa  quibus  dijudicari  possint,  ne  ulla 
quidem  comperta  habeamus. 

Causae  praedisponentes. 

Inter  causas  ad  haemoptysim  proegumenas  numeran¬ 
dae  sunt  sequentes : 

1)  Dispositio  haereditaria.  Donum  et  quidem  tristissi¬ 
mum  et  exitiale  a  parentibus  multi  accipiunt,  dispositio¬ 
nem  nempe  ad  haemoptysim.  Quae  quidem  ad  morbum 
grave  proclivitas  plerumque  se  manifestat  illa  corporis 
structura ,  quam  phthisicam  nominamus ,  et  sequentibus 
characteribus  insignitur :  Thorax  angustus ,  planus ,  sca¬ 
pulis  depressis,  collum  longum,  statura  gracilis  et  proce¬ 
ra,  temperamentum  sanguineum,  ingenii  subtilitas  et  acri¬ 
tas,  vivida  imaginatio  sensus  acuti,  animusque  hilaris, 
illa  individua  systemate  nervoso  ad  modum  irritabili  gau¬ 
dent,  adfectibus  obnoxia.  Color  faciei  albicans  aut  sub- 
flavus  cum  vivido  rubore,  cum  profundis  temporibus,  os¬ 
sibus  zygomaticis  prominulis;  cutis  pallida  et  flaccida  te¬ 
nuis  cum  venis  subpellucentibus,  oculi  caerulei,  coma  sub 
infantia  albicans,  in  adulto  brunea  crispa,  dentes  longi, 
angusti,  sani,  candidi;  vox  acuta  et  sonora,  larynx  pro¬ 
minens.  Stimuli  minimi  jam  congestiones  versus  caput , 
epistaxim ,  cardicpalmum  causant.  Lingua  plerumque  acu¬ 
minata  ,  angusta  et  lacte  rubens.  In  infantia  jam  pituitosis 
adfectionibus ,  scrophulis,  tinea  capitis,  exanthematibus 
pone  aures ;  serius  catarrhis  saepius  recurrentibus  labo- 

rant.  Ventus,  incessus  celerior  aut  cursus,  ascensus  sca¬ 
larum  et  montium  dispnoeam  eis  causat.  A  leviori  corporis 
exercitio ,  vel  solo  cachinno ,  tussi  pulsus  fit  frequentior , 

|  oritur  cordis  palpitatio ,  facies  rubedine  suffunditur  et  de- 
j  bilitas  corporis  insequitur.  Individua  hujus  generis  sexus 
|  masculini  praesertim  tempore  pubertatis ,  sub  quo  organa 
respirationis  in  majore  activitate  versantur,  facillime,  licet 
sub  congrua  et  corporis  ratione  constituta ,  in  haemopty- 
sim  aut  phthisim  incidunt.  ^ 

2)  Aetas  juvenilis  intra  16 — 36  aetatis  annum.  In  aliis 
aetatis  periodis  alia  est  ad  morbos  dispositio.  In  infantia 
caput  praecipue,  in  puerili  partes  genitales,  in  juvenili 
pectus,  in  virili  abdomen,  in  senili  caput  et  renes  infestan¬ 
tur.  Cujus  rei  ratio  in  ea  sanitatis  lege  posita  esse  videtur, 

;  qua  in  aliis  aetatis  periodis  alias  petunt  corporis  humani 
partes,  humorum  congestiones. 

3)  Mala  pectoris  conformatio,  qua  conjuncta  esse  so¬ 
let  scapularum  prominentia.  Experientia  teste,  illos,  qui¬ 
bus  haec  erat  thoracis  structura  saepissime  in  haemopty- 
sim  incidisse,  id  quod  etiam  optime  explicari  potest.  Si 
enim  pectus  nimium  est  angustum ,  pulmones  functiones 
suas  rite  peragere  nequeunt,  sanguis  in  ipsis  cunctantius 
haeret  ideoque  vasa  jam  distenta,  facilius  cedunt  sanguini 
propter  causam  aliquam  majori  in  copia  adlato. 

4)  Sanguinis  abundantia,  quae  vera  dicitur  plethora. 
Nil  magis  ad  haemoptysim  proclivius  reddere  corpus,  quam 
plethora  veteres  medici  censuerunt,  multum  quidem  re¬ 
stringenda  videtur  eorum  sententia;  plethoram  non  raro 
morbi ,  quam  quaerimus  causam  praedisponentem  esse  ne¬ 
gare  non  audeo.  Qua  eniin  praesente  circulatio  sanguinis 
impeditur,  vasa  distenduntur,  et  vim,  quae  antea  in  iis 
erat,  amittunt.  Causis  haemoptyseos  igitur  vel  levioribus 
tantummodo  accedentibus ,  morbus  ipse  existit. 

5)  Nimia  totius  corporis  sensibilitas  et  irritabilitas  jux¬ 
ta  Cullenmm.  Quo  quis  sensibilior ,  eo  pronior  est  ad  ni¬ 
mios  motus ,  quare  corporibus  nimium  irritabilibus  a  levio- 

ribus  irritamentis  ansa  spasmorum  praebetur.  Ubi  autem 
spasmi,  ibi  humorum  congestiones  existunt,  quae  pectora 
juvenum  patunt,  vasa  nimium  extendunt,  vel  adeo  disrum- 
punt.  Equidem  censeo,  in  hac  nimia  totius  corporis  sensi- 
bilitate  saepius  positum  esse  haemoptyseos  causam,  quam 
vulgo  putetur;  et  omnes,  quos  hoc  morbo  correptos  recor¬ 
dor,  eadem  laborasse,  profiteor.  Idem  ab  aliis  medicis, 
quorum  annosior  est  experientia,  compertum  habeo. 

G)  Plures  conditiones  morbosae,  qui  v.  g.  tuberculis 
laborant,  dispositi  sunt  ad  haemoptysim ;  idem  de  iis  dic¬ 
tum  volumus ,  qui  vel  haemorrhoidibus  vel  infarctibus,  vel 
viscerum  abdominalium  obstructionibus  vel  exanthematibus 
(scabie,  herpete)  repressis  etc.  vexantur.  Constat  quoque, 
virgines ,  quarum  menses  vel  sensim  vel  subito  subpressi 
sunt,  quoque  ad  haemoptysim  dispositas  esse. 

/  f  -  »  .  -  .  •  •  -  "  ! 

Causae  occasionales. 

De  dispositione  jam  absque  omni  praecedente  causa 
occasionali  e  sola  irritabilitate ,  in  ipsa  hac  dispositione 
fundata,  ad  altiorem  elata  gradum,  ingruit.  Quae  autem 
ejus  adparitionem  accelerant,  sunt  omnes  potentiae  noci¬ 
vae  pectus  offendentes.  Numeramus  huc: 

1)  Violentias  externas  in  thoracem  directas,  uti  frac¬ 
turam  costarum  et  sterni,  vulnera,  contusiones,  concus¬ 
siones,  validas  pulmonum  irritationes,  vociferando,  cla¬ 
mando,  tussiendo,  vomendo,  sternutando,  sub  risu  ni¬ 
mio  ,  equitatione  vento  praeprimis  adverso ,  vectione  in 
rheda  per  loca  saxosa,  inductas;  validum  corporis  nixum 
sub  alvi  et  urinae  depositione,  ad  partum ,  onerum  gestio¬ 
ne.  Quin  etiam  a  venere  nimia ,  inprimis  onania  originem 
sumsit,  phthisi  pulmonali  terminanda. 

2)  Animi  pathemata.  Omnia  enim  graviter  in  sangui¬ 
nis  circulationem  agunt,  vel  enim  imminuunt  vel  accele¬ 
rant  ,  vel  adeo  intercipiunt  eandem ,  ideoque  in  dispositis 
provocare  possunt  haemoptysim. 

3)  Somnus  legibus  naturae  non  conveniens ,  sive  ni- 
inis  parcus  3  sive  per  justo  longius  temporis  spatium  con- 

Ltinuatus.  Praecipue  autem  somnus  parcus  nocivus  est, 
;  quia  inde  homines  irritabiliores  redduntur. 

4)  Intempestivae  et  nimium  continuatae  meditationes 
|  quibus  omne  corpus  debilitatur. 

5)  Abusus  ciborum  et  potuum  nimisjrritantium ,  spi- 
rituosorum  et  acrium,  abusus  medicaminum  adstringen- 
tium,  aromaticorum,  narcoticorum,  praeparatorum  mer- 
curialium  et  in  specie  mercurii  snblimati  corrosivi. 

|  6)  Aer  vitiosus.  Nil  potest  esse  nocivius  ad  haemo- 

j  ptysim  dispositis,  quam  aer  incongruus ,  quippe  qui  pulmo- 
|  nes  ipsos  tangit,  nocivus  autem  esse  potest,  nimium  et 
calidus  et  frigidus ,  densus  et  tenuis ,  parum  et  nimis  ela- 
;  sticus,  siccus  et  humidus.  Aer  calidus  per  salem  nare- 
factus  ac  fervidus  pulmones  diducit  ac  debilitat,  semina 
morborum  gravissimorum  imprimis  tussis,  asthmatis,  dis- 
pnoeae,  haemoptoes  infert.  Efflcacior  solis  influxus  mor¬ 
bum  nostrum  tempore  vernali  et  aestivo  gignit.  Ex  causis 
nunc  recensitis  epidemica  quoque  constitutio  haemoptyseos 
evolvitur,  si  nimirum  aeris  immutatio  celerior  ac  vehe- 
mentior  acciderit.  Aer  montanus  rarior  ac  subtilior,  quam 
atmosphaera  in  terra  jflana  et  in  vallibus,  morbi  hujus 
causis  frequentibus  adscribitur. 

7)  Alvi  obstructio,  nempe  quae  liberum  sanguinis  cir¬ 
culationem  intercipit. 

8)  Plures  morbi.  Febris  quaelibet,  catarrhus  conti¬ 
nuus  ,  tussis  vehemens  et  ferina  etc. 

9)  Adfectiones  spasticae  ventriculi  et  intestinorum  in 
hystericis  et  hypochondriacis,  nec  non  spasmi  a  saburra 
biliosa  ortum  ducentes  in  haemoptyseos  gratiam  accusan¬ 
di  sunt,  quo  refertur  haemoptoe  biliosa  S  tollit. 

10)  Tandem  nec  praetervidendus  est  nexus  interior, 
quem  cutis  cum  pulmonibus  sustinet,  quum  experientia 
constet,  pneumonorrhagia  occurrere,  si  exanthemata  in 
cute  aegrius  florent ,  vel  a  cute  cito  evanescunt ,  aut  im~ 

petigines ,  uti  scabies,  herpes  subito  supprimuntur ,  ubera 
praepostere  exsiccantur. 

Prognosis. 

Dubitari  plane  non  potest,  omnes  medicos ,  mihi  hae- 
moptysim  periculosioribus  morbis  adnumerandam  conten¬ 
denti  ,  consentituros  esse.  Caeterum  prognosis  ex  ipsius 
morbi  conditione ,  causis  et  symptomatibus  est  formanda , 
nec  non  respiciendum  ad  aetatem  totius  corporis  habitum 
et  constitutionem.  Ouo  enim  frequentior ,  vehementiorque 
haemoptysis  redit,  quo  breviora  intervalla,  quo  pluribus, 
gravioribusque  symptomatibus  est  stipata ,  tanto  majus 
periculum,  tantoque  luctuosiorem  exitum  portendit.  Adten- 
denduin  porro  est  ad  liaemoptyseos  speciem,  utrum  e  rup¬ 
tura,  an  erosione,  an  ex  anastomosi  proveniat?  periculo¬ 
sior  certe,  si  a  prioribus  oritur,  haemoptysis  judicatur, 
quamvis  qui  et  huc  aegrotant,  pericula  quoque  non  pror¬ 
sus  vacent.  Unde  Klein  affirmat:  Si  a  pulmonum  erosio¬ 
ne  haemoptysis  nascitur,  nullus  medicinae  locus;  a  causa 
vero  violenter  inducta  solidis  ac  fluidis  corporis  partibus 
caeterum  bene  constitutis  haemoptysis  curatu  est  facilior. 
Diversa  quoque  formanda  est  prognosis  pro  varia  sexus 
aetatis ,  causarum  aliarumque  circumstantiarum  diversita¬ 
te.  Junioribus  atque  delicatulis  boni  haud  multum  praesa¬ 
git  ob  laxionem  ,  teneramque  pulmonum  compagem,  qui 
sanguinis  impetum  corde  expulsi  ferre  nequeunt;  ruptis 
erosisve  vasis  sanguis  vel  in  ipsam  pulmonum  substantiam 
vel  in  thoracis  cavum  effusus  stagnat ,  stagnando  putres¬ 
cit,  inflammationem,  suppurationem  producit,  sua  acri¬ 
monia  vicina  omnia  consumit  et  vel  in  pleuritidem  veram , 
peripneumoniam ,  pleuropneumoniam ,  et  vel  phthisim  pul¬ 
monalem  degenerat,  vel  deinde  repetita  atque  graviori 
rejectione  aegrum  suffocat.  Vomicam  in  pulmonibus  factam 
fuisse,  suspicamur,  si  cessante  haemoptysi  febris  adhuc 
subgliscit,  atque  tussicula  perdurat  sicca,  si  in  imo  nectoro 

pressionem  obtusam  aeger  sentit,  genae  rubent,  et  in  pal¬ 
mis  manuum  calor  ingratus  post  sumtum  cibum  percipitur. 
Tussis  autem  haemoptysim  frequenter  consecutura  oriri 
videtur  a  grumis  sanguinis  in  pulnlonibus  adhuc  haerenti¬ 
bus,  quibusque  pulmones  vi  sua  irritabili  adficiuntur.  Phthi- 
sim  contra  metuimus,  si  sanguinis  puri  ejectio  succedit, 
unde  Avelaeiis  simpliciter  dicit:  Juvenes  ad  consistentem 
usque  aetatem  phthisicos  fieri ,  post  sanguinis  sputipn.  Iu 
febribus  ardentibus  haemoptysis  plerumque  est  lethalis, 
impetus  enim  sanguinis  et  celeberrimus  ruptis  vasis  san¬ 
guis  ad  locum  adfectum  propellitur,  hincque  nulla  fere  con¬ 
solidationis  spes  superest.  Testem  hic  allego  Hippocratem 

dicentem:  0X0601  CUjia  tJV  itVEV  7TVpETOV  GCsDTT/plOV. 

In  morbis  venereis  de  h/iemopt}rsi  valde  est  ambiguum  $ 
nam  primo  morbi  Venerei  haud  raro  ansam  haemoptysim 
praebent,  mercurialia,  quae  ad  curandos  morbos  syphiliti¬ 
cos  necessario  requiruntur ,  consolidationem  vasorum  ma¬ 
gis  impediunt,  quam  promovent,  atque  effectum  plane 
contrarium  ostendunt;  laesionum  itaque  restitutio  quam 
difficilis  in  iisdem  sit,  facile  perspicitur.  Haemoptysis, 
quae  in  ultimo  morbi  stadio  phthisicis  supervenit,  mortem 
ut  plurimum  praesentem  indicat ;  pulmones  enim  sunt  ita 
labefactati,  ut  plenaria  curatio  amplius  speranda  non  sit, 
hinc  suffocatione  ejusmodi  aegri  plerumque  pereunt.  Huc 
quoque  allegandum  est,  quod  Levret  in  haemoptysi  puer¬ 
perarum  cum pleuritide  conjuncta  observavit ;  dicens:  pau¬ 
cis  plerumque  diebus  vel  in  pulmonum  suppurationem  vel 
in  phthisim  transire.  Quod  si  dolores  gravissimi  intolera¬ 
biles  ,  punctorii ,  fixi ,  si  crebra  et  larga  effusio ,  et  pleno 
gurgite  fit ,  si  convulsiones ,  singultus ,  raucedo  accedunt, 
extremitates  frigent,  si  respiratio  laboriosior,  febris  sub- 
gliscit ,  et  sudores  nocturni ,  plerumque  funesta.  Cacheti- 
ca  dispositio  universalis  quum  ex  habitu  corporis  cutaneo 
decolorato ,  vel  efflorescentiis  variis  obsesso  dijudicamus , 
celeriorem  morbi  progressum  pronunciat.  Itaque  qui  in  ex¬ 
anthemata  cutis  laesiones  statim  suppurationes  causant, 
et  pus  tenue ,  aquosum  immittunt ,  iis  non  temere  celerior 


consumtio  pulmonum  phthisica  est  praesagienda.  Haemo¬ 
ptysis  feminarum  climactericarum  plerumque  est  lethalis. 
Nihilominus  haud  affirmare  licet,  haemoptysim  semper  le- 
thalem  esse,  licet  curatu  difficilis  censeatur  vulnus  pul¬ 
monibus  inflictum  in  externa  corporis  superficie  propter 
aerem  advenientem  atque  continuam  aerum  expansionem , 
attamen  observationibus  de  hac  re  virorum  fide  dignissi¬ 
morum,  nec  non  testimoniis  luculentissimis  ita  sumus  per¬ 
suasi  ,  ut  judicemus :  laesiones  pulmonum  posse  curari , 
hoc  quoque  comprobant  duella,  atque  militum  bello  vulne¬ 
ratorum  nosocomia  pluraque  alia.  Hoc  valet,  si  mox  ab 
initio  miseri  fidei  medici  se  committunt,  imprimis  si  effusio 
non  nimis  magna,  nec  diu  durat,  nec  certo  tempore  redit, 
curationi  adhuc  fiducia  habenda  est,  morbusqiie  a  prudenti 
medico  tractatur.  Major  igitur  curationis  spes  adfulget ,  si» 
dolores  haud  graves,  sanguis  minori  quantitate  ejicitur, 
si  transpiratio  modica  et  aequalis  haemoptysi  cessante  se¬ 
quitur,  si  pectus  liberum,  nec  tussis,  nec  febris,  nec  cor¬ 
poris  debilitas  perdurant,  si  situs  corporis  non  in  omne 
latus  non  denegatur,  nec  asthma,  oedema  faciei  ac  pedum 
reliquiae  maneant.  Feliciorem  etiam  exitum  exspectare  li¬ 
cet,  si  haemoptysis  aetate  jam  provectiore  oritur,  qua  cor¬ 
pus  robustum  partes  solidae  sat  firmae,  pulmones  minus 
laxae,  compage  duriori  quam  in  juventute,  et  ad  concipien¬ 
dam  inflammationem  ad  pus  praeparandum,  resorbendum- 
que  segniores  sunt.  Sic  senes  phthisim  pulmonalem  puru¬ 
lentam  longius  ferunt  quam  juvenes,  illorum  pulmones  for¬ 
tiores  suppurationi  circa  partes  depascenti  diutius  feliciter 
resistunt ,  et  ipsam  adeo  haemoptysim  per  plura  tempora 
ferre  possunt. 

T  Ii  e  r  a  p  i  a. 

Haemoptyseos  cura  est  triplex:  prima,  sub  ipso  eruo-' 
ris  effluxu  ,  altera ,  post  absolutam  sanguinis  rejectionem, 
ac  alia  demum  ad  impediendum  ejus  regressum  et  transi¬ 
tum  in  morbos  pedissequos. 

A.  Cura  sub  paroxysmo . 

Ad  mitigandam  vero  haemoptysim  utilia  nobis  esse 
videntur  sequentia:  omnia  corporis  integumenta  arida  ni¬ 
mis  et  calida  rejiciantur,  illa  liberam  sanguinis  circulatio¬ 
nem  impediunt ,  haec  nimium  irritant  haemoptoicos,  iisque 
facile  sanguinis  congestiones  concitant.  Aegrotus  sub¬ 
erecto  corporis  situ  (capite  et  thorace  quidquam  elevato) 
se  teneat,  ut  adfluxus  sanguinis  ad  pulmones  paululum 
arceatur.  Motus  pulmonum,  quantum  fieri  potest ,  evitet, 
quare  nec  colloqui  cum  adstantibus ,  neque  quaestionibus 
manibus  vexandus,  neque  tussire,  neque  ei  sternutare 
licet.  Aer  in  aegrotantis  cubiculo  neque  frigidus,  neque 
calidus  sit,  sed  temperatus  et  gradui  caloris  corporis  con¬ 
veniens.  Omnes  stimuli  vehementes  ut  removeantur,  se¬ 
dulo  est  adlaborandum,  absit  igitur  omnis  potus  tussim 
causans  etc.  Procuretur  animi  tranquillitas ,  ut  in  univer¬ 
sum  in  omnes  morbos  agit,  ita  dici  vix  potest,  quantum 
hic  levaminis  ad  ferat. 

Cum  igitur,  quod  ex  ipsius  rei  natura" fluit,  permagna 
inter  sanguinis  ex  pulmonibus  fluxum  dilferentia  sit ,  cum¬ 
que  haec  rursus  a  causarum  et  symptomatum  primariorum 
imprimis  febris  diversitate  dependeat,  cuique  speciei  hae- 
moptoes  sua  erit  curatio*  De  qualibet  haemoptysi  ergo 
nunc  seorsim  agamus. 

I.  Cura  haemoptyseos  inflammatoriae. 

Si  juventutis  sub  flore  constitutus ,  robustus  ac  laute 
nutritus  est  aeger ,  si  alterius  suppressio  cruentae  excre- 
tionis,  validum  exercitium,  spirituosorum  abusus  praeces¬ 
serunt,  sanguinis  detractio  princeps  sistit  remedium,  nullo 
alio  substituendum.  Quo  major  febris ,  quo  plenior  et  du¬ 
rior  pulsus,  quo  majores  dolores  accusantur  in  pectore, 
quo  vehementior  tussis ,  eo  magis  indicatur  phlebotomia. 

Quantitas  sanguinis  ejecti ,  obtutus  languidus  ob  terrorem 
saepissime  inductus ,  nec  pulsus  suppressus ,  contractus , 
medicum  ab  instituenda  venaesectione  deterreant,  imo 
audacter  est  repetenda ,  quorum  plura  adsunt  exempla  in 
medicorum  monumentis  de  utilitate  venaesectionis  iteratae 
et  ut  propriis  utar  cel.  8.  G.  Vogel  verbis:  grojje guvd;t= 
famfeit  ift  im  ©anjen  tpiev  <jen>tjjj  fcfyaMtcfyer,  al6  eine,  bte  ©vtin- 
^cit  bet*  Ototfcroenbijjfceit  ctioaS  uberfcfymtenbe  Svetfti^ctt. 

Quod  vero  locum  attinet,  ubi  vena  secatur,  coram  ju¬ 
dice  adhuc  lis  est.  Nonnulli  eniin  venaesectionem  in  bran- 
chio,  institutam  ei,  quae  fit  in  pede  praeferunt;  alii  vero 
contrarium  statuunt,  ut  nimirum  ad  phlebotomiam  instituen¬ 
dam  partes  a  pulmonibus  remotissime  essent  eligendae, 
(pio  sanguis  eo  melius  a  pulmonibus  abduci,  sistique  pos¬ 
sit  effluxus,  quod  etiam  si  judicare  liceat,  nos  affirmaremus. 

Aliis  autem  sub  circumstantiis ,  ubi  (haemoptysis  ex 
fluxu  menstruo  vel  haemorrhoidali  retento  oritur,  sanguinis 
missio  in  pede  praefertur ,  serius  topicae  depletiones  fiunt 
per  hirudines  ad  labia  pudenda  majora,  ad  limbum  ani 
per  cucurbitas  ad  partem  internam  femorum,  et  ad  os  sa¬ 
crum  adplicandas.  s 

Interne  exhibeantur  antiphlogistica  mucilaginosa, 
oleosa ,  prae  ceteris  nitrum ,  erem.  tart. ,  lign.  terrae  fol. 
tart. ,  sal.  essent,  tart. ,  sal.  ammon. ,  semper  tamen  mu- 
cilaginosis  junctum,  ne  tussim  cieat;  exserit  enim  vinr 
solventem,  refrigerantem ,  plasticitatem  sanguinis  immi¬ 
nuentem;  praeterea  alvi  obstructiones  sanguinis  conge¬ 
stionibus  faventes ,  salvendae  eccoproticis  et  enematibus. 
Acidis  et  salibus  circumspecte  utendum ,  et  si  tussim  pro¬ 
vocant  ,  penitus  abstinendum.  Regimen,  diaeta  characteri 
conveniens  ordinetur. 

II.  Cura  h  aemopty  s  eos  passivae. 

Haemoptysis  passiva  omnium  periculosissima  pertina- 
cissimaque  cum  magno  sanguinis  dispendio  incedens,  opem 

exigit  expeditam  ?  saepe  cum  spastica  conjungitur.  Distin¬ 
guunt  hanc :  debilitas  summa ,  relaxatio  pulmonum  ,  reso¬ 
lutio  sanguinis.  Stimulis  tum  partibus  remotis  tum  in  pul¬ 
monibus  ipsis,  quibus  sanguis  ad  hos  adlicitur,  huic  spe¬ 
ciei  originem  dat;  non  minus  haemoptysis  spastica  aut 
habitualis  passivae  evadunt.  Ilemedia  hic  indicantur  toni- 
co -adstringentia  cum  cautela  tamen,  ne  adhibeantur,  ubi 
status  spasticus  aut  orgasmus  eminent ,  quo  non  dextrum, 
sed  sinistrum  praestant  effectum.  Pro  gradu  autem  hae- 
moptyseos  passivae  remedia  nunc  leviora  nunc  fortiora 
adstringentia  adhibentur.  Levioribus  adnumeramus  succum 
urticae  dioicae  et  albae,  succum  hederae  terrestris,  de- 
coct.  cort.  quercus ,  hyppocastani  et  diversarum  salicum 
specierum;  item  corollae  rubrae,  lapis  haematites  cum 
cinnamomo  secundum  Stoerk.  Fortioribus:  decoct.  flor,  ba¬ 
laustiorum  ,  rad.  tonnent. ,  bistortae,  lign.  Campechianum, 
mixtura  Kohlhasii ,  succus  Catechu  cum  tincturis.  Ad  ge¬ 
nerosiora  referuntur:  Acid.  min.  dii. ,  acid.  sulf. ,  pliosph. 
Ad  fortissima  haemostatica  styptica  pertinent:  Vitriolum 
martis,  cupri,  zinci,  alumen,  aqua  frigidissima  magna  sci¬ 
licet  quantitate  sed  modicis  haustibus  ingesta,  serius  gla¬ 
cie  remixta,  ita  ut  aeger  omni  i  h.  8 — 10  uncias  capiat, 
usque  dum  sanguinis  ejectio  silet,  quo  facto  dosis  immi¬ 
nuitur.  Externe  conjungi  solet  usus  epithematum  frigidis¬ 
simorum,  si  haberi  possunt  ex  glacie  et  nivibus  confecto¬ 
rum,  qui  linteis  quadruplicatis  pectori,  capiti  et  praecipue 
genitalibus  admoventur.  Murias  sodae  siccus  secundum 
Hannstrdm  in  Wimerby  et  plures  auctores  celebres  tam¬ 
quam  remedium  populare  usitatum,  commendatur,  sumi¬ 
tur  de  hoc  remedio  empyrico  de  die  cochl.  cib.  unum ,  vel 
secundum  Michaelis  omni  bihorio  drach.  duae.  Solutio  sa¬ 
lis  amari  a  Fried.  Ilo jf manno ,  Fordyce  laudatur,  liari - 
manni  solutio  saturata  nitri  in  spiritu  vini ,  item  phospho- 
rus  et  acid.  pliosph.  secundum  Henning  celebrantur.  In 

China  color  niger,  vulgo  Tusch ,  usitatum,  qua  remedium. 

‘  Jll.  Cura  h  aem  o  p  tys  e  os  spasticae. 

/  '  . 

Si  habitus  universalis ,  causae  praegressae,  synipto- 
mata  concomitantia,  nempe:  pulsus  spasticus,  cutis  anse¬ 
rina  ,  pallor  faciei ,  extremitatum  frigus ,  urina  pallida  co¬ 
piosa  apparet ,  jure  meritoque  ad  indolem  mali  spasmodi¬ 
cam  concludimus.  Quaeritur  nunc ,  an  sanguinis  missio  in 
hoc  casu  institui  possit,  an  sit  necessaria ,  an  semper  no¬ 
xia?  Cum  quaevis  pnemnorrliagia  congestionem  versus 
pectus  supponat,  et  observatione  constet,  nec  constitu¬ 
tionem  debilem  nervosam,  et  dispositionem  phthisicam  a 
phlebotomia  abhorrere,  imo  salutare  et  unicum  constituit 
remedium  ad  phthisim  praecavendum.  Requiritur  medicus 
in  praesenti  casu  ad  omnes  circumstantias  attentus,  ad 
corporis  constitutionem  ,  causas  nocentes  ,  symptomata 
morbi,  indolem  sanguinis  missi.  Ouo  magis  sensilitas  et 
irritabilitas  exaltata  deprehenditur ,  eo  magis  a  remediis 
stimulantibus  ditTusibilibus  cavendum.  Optime  conducunt 
oleosa,  mucilaginosa,  oleum  amygdal.  merum,  aut  cum 
oleo  hyoscyami  cocto  junctum,  oleum  oliv.  recenter  pres¬ 
sum,  emulsa  vera,  gummi  arabicum  etc.  Praestantissi- 
,mum  remedium  sistit  digitalis  purpurea ,  quippe  quae  ere- 
thismum  exorbitantem  systematis  arteriosi,  motum  expan- 
sivum  arteriarum  fere  sufflaminando ,  alterique  motui  or¬ 
ganico  ^  superpondium  conciliando  relativum,  compescit, 
cordis  reactionem  imminuit,  stapes  lymphaticas  solvit'. 
Praescribitur  ad  granum  dimidium,  integrum  omni  bihorio, 
vel  in  connubio  cum  opio ,  hydrargyro  muriatico  miti.  Alii 
praediligunt  infus.  digitalis  cum  aqua  cinnamomi, ;tinctura 
opii.  Minus  convenit  digitalis  sub  summo  erethismo  cum 
debilitate,  tunc  libentius  confugimus  ad  acfdum  sulf.  dilut. , 
clixirium  acid.  Halleri ,  ex  vehiculo  mucilaginoso  porrec¬ 
tum.  Symptomatibus  spasticis  eminentibus  ad  refractas 
doses  Ipecacuanhae  recurrimus,  huic  proxime  accedit  ex- 
tract.  hyoscyami,  denique  opium  vel  simplex  vel  cam- 

pliora  gumini  arabico  junctum.  Caute  tamen  mercandum 
cum  opiatis,  ne  reactionem  in  vasorum  systemate  intendant. 

Ad  remedia  externa  in  his  casibus  adhibenda  refe¬ 
runtur  enemata  oleosa,  pediluvia  tepida  cum  cineribus, 
frictiones  extremitatum  cum  panno  xylino  instituendae , 
sinapismi  ad  suras,  cataplasmata  ex  herbis  hyoscyami, 
melissae,  cicutae,  et  speciebus  aromaticis  tepide  ad  ab¬ 
domen  adplicanda,  illinitiones ,  cum  linimento  votatili, 
balsamo  vitae  Hotfmanni  oleo  chamomillae  cum  aequali 
parte  olei  hyoscyami  ad  abdomen ,  ad  pectus ;  maxime 
commendantur  vesicantia,  quae  statu  spastico  praevalente 
imponuntur  thoraci,  abdomini  vel  inter  scapulas.  Cucur¬ 
bitae  siccae  ad  regionem  epigastricam,  ad  internam  faciem 
femorum  applicantur. 

B.  Cura  extra  'paroxysmum  et  prophy laetica. 

Expositis  hucusque  momentis  ad  mitiganda  sympto¬ 
mata  sub  paroxysmo  graviora,  restat  adhuc  partim  sequelas 
per  sanguinis  jacturam  inductas,  partim  novam  sanguinis 
ejectionem  praevertere.  Hinc  ad  laborandum,  ut  nulla 
maneat  tussis  et  respiratio  libera  redelatur.  Hunc  in  finem 
1)  expectoratio  sputorum,  muco  et  sanguine  coagulatorum 
promoveri  debet,  ut  hac  ratione  pulmones  a  sanguine  ex- 
travasato  liberentur ,  quodsi  itaque  vires  lapsae  sint  per 
remedia  leniter  roborantia  ac  expectorantia  succurri  debet, 
uti:  Myrrha,  Arnica,  Senega,  Oxymel,  Kermes  min. , 
Sulf.  aur.  antim. ,  Gumini  ainmoniaco  etc.  2)  Tussi  per¬ 
stante  optime  succurritur  per  praeparata  opii  mitiora,  aquas 
carbonii  efficaces,  uti:  Selterana,  Fachingensis ,  Bili- 
nensis,  Egerana,  Borsekerana,  Salzbrunensis,  Emsen- 
sis  e.  p.  lacte  remixtas,  et  per  mucilaginosa.  3)  Evitanda 
sunt  imprimis  ea,  quae  sanguinem  commovent,  calorem 
augent  et  pulmones  irritant,  ab  omni  igitur  vociferatione, 
cantu ,  risu ,  perturbatione  corporis  nec  non  animi  absti¬ 
nendum  est,  ut  prudentissime  monuit  Celsus ,  dicens: 
Haemopty sicis ,  prae  ceteris  necessaria  est  quies,  secu- 

ritas  et  silentium.  Idem  jam  percepi t  Hippocrates,  vitant, 
inquit,  excandescentiam  haemoptoici,  periculum  enim  est, 
ne  morbus  rediret;  aer  vero  temperatus  nec  nimis  calidus 
nec  frigidus  iis  maxime  convenit.  Ne  autam  versus  supe¬ 
riora  sanguis  nimis  ruat,  ad  situm  quoque  respiciendum 
est,  ut  nimirum  vel  in  sedili  sedeant,  vel  supra  lectum 
pectore  tamen  elevato  jaceant.  Non  parum  quoque  confert 
ad  sanguinis  versus  pectora  congestionem  impediendam, 
si  contra  frigus  pedes  defenduntur,  pectus  vero  ac  collum 
a  nimiis  indumentis  liberantur ,  nec  non  capitis  pectoris¬ 
que  aqua  frigida  lotio;  magna  tamen  cautela  opus  esse, 
monendum  habeo  cum  Spangenberg ,  qui  plura  adducit 
exempla  haemoptyseos  exortae  in  puellis  denudato  pectore 
incedentibus.  Quodsi  autem  opportunitas  ad  inflammatio¬ 
nem,  aut  plethora  adest,  nec  non  iis,  qui  certis  anni 
temporibus  haemoptysi  vexantur,  venaesectiones  commen¬ 
dandae  sunt  justo  tempore  institutae;  diaeta  tenua,  somni 
parci  indulgentia,  indumenta  levia,  motus  corporis  et  ani¬ 
mi  vehementiores  sedulo  sunt  evitandi.  Pulmonibus  debi¬ 
litate  aut  atonia  laborantibus  remediis  succurratur  roboran¬ 
tibus  ;  uti :  decocto  vel  gelatina  lichenis  islandici ,  marru¬ 
bii  albi,  aquis  martialibus,  Pyrmontana,  lacte  asinino, 
'China  aut  sola  in  decocto  vel  infuso  aut  extracto  vel  cum 
aqua  calcis.  Speciatim  commendatur  Hyppocastanum , 
cujus  fructus  tosti,  ruditerque  tussi  et  infusi  vices  gerunt 
potus  arabici.  Ouodsi  denique  aegri  ab  omni  reditus  metu 
liberati,  concedendae  sunt  modicae  corporis  exercitationes 
v.  g.  rhedarum  et  navis  vectio ,  ambulatio  et  equitatio. 
Haemoptysi  puellarum  anomaliis  menstruorum  provocata, 
saepius  congestionibus  et  chlorosi  laborantibus  sublevatur 
per  motum  frequentem  in  aere  libero ,  diaetam  congruam , 
acida  mineralia,  serius  chinain,  rubiuin  tinctorum  etinar- 
tialia.  llaemopt}rsi  ex  dispositione  haereditaria  praecipuam 
medicorum  adtentionem  meretur,  hinc  a  prima  juventute  cura 
prophylactica  instituenda,  corroborando  scilicet  corpus  per 
lotiones  frigidas  pectoris,  educationem  nullatenus  mollem , 


/ 


moderatumque  motum  institutum.  Ingruente  pubertate  ma¬ 
jor  requiritur  circumspectio ;  evitandi  sunt  omnes  influxus 
nocivi,  congestionibus  pectoris  faventes,  hinc  decocta  sit 
statui  adcommodata  praesertim  ex  regno  vegetabili  desum- 
ta,  potus  sit  aqua  pura,  fugienda  sunt  spirituosa.  Dein  ii3 
qui  semel  jam  ea  correpti  erant,  eundem  eflugiunt  caute 
evitatis  iis  rebus ,  quas  dicimus  causas  occasionales  esse 
haemoptyseos.  Copiosius  autem  prophylacticam  exponere 
morbi ,  quem  tractamus ,  curam  vetant  arcti  dissertationis 
limites. 


Theses  defendendae. 


1.  In  haemorrhagiis  spontaneis  caute  perpendendum ,  an 
supprimendae  sint,  nec  ne. 

2.  Non  in  qualibet  febri  intermittente  illico  ad  sulphatem 
chininae  confugiendum. 

3.  Gradus  doloris  non  est  in  directa  proportione  cum  di¬ 
stributione  nervorum. 

4.  Anatomia  pathologica  pertinet  ad  magna  medicinae  de¬ 
siderata  ,  est  unica  spes  nosologiae. 

5.  Paralysis  pulmonum  saepe  ignorantis  medici  praetextus. 

6.  Differt  lues  medorrhoica  a  lue  syphilido -pliagadaenica. 

7.  Celsi  sententiae:  melius  est,  remedium  anceps  adhibere, 
quam  nullum  ,  non  assentio. 

8.  Plus  medici  verba,  ac  medicamina  valent,  apud  aegros 

meticulosos  ,  multum  mobiles  et  sensiles.  .  i 

9.  Variae  dantur  phthiseos  pulmonalis  species,  hinc  nul¬ 
lum  specificum  antiphthisicum  remedium. 

10.  Scientiarum  cultura  nec  sanitati  obest  nec  longaevi¬ 
tatem  impedit. 

11.  Quod  morbum  tollunt,  non  semper  praecavent. 

12.  Omnem  vomitum  ob  violentiam  periculosum,  etsi  cri¬ 
ticum  supprimere  licet. 

13.  Medicina  nil  praestantius. 

14.  Foetus  in  utero  materno  reclusus  a  morbis  non  liber. 

*  >  5. 

15.  Medicus  unico  adhaerens  systemati  aeque  nocet,  ac 

omni  systemate  destitutus. 

16.  In  haemorrhagiis  ligaturae  artuum  magis  nocent  quam 
prosunt. 

17.  Crusta  lardacea  sanguinis  non  semper  est  indicium 

reiterandae  venaesectionis. 

x 

18.  .Psychopathiae  curam  subinde  somaticam  exigunt. 


